‘હા, ધરા… ઈરા ચાહતી હતી કે અંબરનો અંશ પહેલા તારા હાથનો સ્પર્શ પામે…! અને એટલા માટે જ ડોકટરે આપેલ તારીખથી એક અઠવાડિયા પહેલા, એટલે કે કાલે, એણે અંબરને તને લેવા માટે મોકલ્યો, પણ કોણ જાણે કુદરતને તમારા ત્રણેય પાસે શું કરાવવું છે. અંબરને મુંબઈ છોડતા પહેલા જ અકસ્માત નડ્યો. અને તેને ઘટનાસ્થળે મદદ કરનારાઓએ તેના મોબાઈલમાંથી લાસ્ટ ડાયલ્ડ નબર પર વાત કરી એ બાબતે જાણ કરી. અંબરે છેલ્લે મારી સાથે વાત કરી હતી. પણ જો એ નંબરની જગ્યાએ ઈરાનો નંબર હોત અને એને એ વાતની જાણ થતી તો શું થાત. એની કલ્પના માત્રથી મારા રૂંવાટા ઉભા થઇ જાય છે…!